Държавен вестник, бр. 78, 2023 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  78
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ 
И СЪДИЛИЩА
МИНИСТЕРСТВО
НА ОБРАЗОВАНИЕТО И НАУКАТА
ЗАПОВЕД № РД-14-54 
от 4 септември 2023 г.
На основание чл. 310, ал. 1, т. 2, чл. 319, ал. 1, 
т. 1 и чл. 322, ал. 1 от Закона за предучилищното 
и училищното образование (ЗПУО) във връзка 
с чл. 15, ал. 1 от Наредба № 9 от 19.08.2016 г. за 
институциите в системата на предучилищното и 
училищното образование, по мотивирано предло-
жение от кмета на община Девин след Решение 
№ 126, отразено в протокол от 27.07.2023 г. на 
Общинския съвет – Девин, становище от Регио-
налното управление на образованието – Смолян, и 
становище на експертната комисия, назначена със 
Заповед № РД-09-1299 от 26.06.2023 г. на минис-
търа на образованието и науката, поради трайна 
тенденция на намаляване броя на подлежащите 
на задължително обучение, довела до липса на 
ученици за учебната 2023/2024 година, закривам 
ОУ „Христо Ботев“ – с. Лясково, община Девин, 
област Смолян.
1. Учениците от ОУ „Христо Ботев“ – с. Ляско-
во, община Девин, област Смолян, да продължат 
обучението си в СУ „Христо Ботев“ – гр. Девин, 
община Девин, област Смолян, при условията на 
чл. 12 от ЗПУО.
2. Задължителната документация на ОУ 
„Христо Ботев“ – с. Лясково, община Девин, 
област Смолян, да се съхранява в СУ „Христо Бо-
тев“ – гр. Девин, община Девин, област Смолян.
3. Имуществото на ОУ „Христо Ботев“ – с. Ляс-
ково, община Девин, област Смолян, което е об-
щинска собственост, се предоставя за управление 
със заповед на кмета на община Девин.
4. Имуществото, собственост на ОУ „Христо 
Ботев“ – с. Лясково, община Девин, област Смо-
лян, се предоставя на СУ „Христо Ботев“ – гр. Де-
вин, община Девин, област Смолян.
Заповедта може да се обжалва в 14-дневен 
срок от обнародването в „Държавен вестник“ 
пред Върховния административен съд.
Министър: 
Г. Цоков
6916
АГЕНЦИЯ ЗА ПУБЛИЧНИТЕ 
ПРЕДПРИЯТИЯ И КОНТРОЛ
РЕШЕНИЕ № 3953-П 
от 29 август 2023 г.
На основание чл. 1, ал. 2, т. 5, чл. 3, ал. 3, 
т. 3, буква „д“, чл. 4, ал. 3, чл. 8, ал. 10, чл. 22г, 
ал. 3, чл. 31, ал. 1 и 3 и чл. 32, ал. 3, т. 3 във 
връзка с чл. 3а, ал. 1 от Закона за приватизация 
и следприватизационен контрол (ЗПСК), чл. 11 от 
Наредбата за електронната платформа за продажба 
на имоти – частна държавна собственост, и на 
имоти – собственост на търговски дружества с 
повече от 50 на сто държавно участие в капитала 
или търговски дружества, чиито дялове или акции 
са собственост на търговско дружество с повече от 
50 на сто държавно участие в капитала (Наредба за 
електронната платформа), във връзка с чл. 9, ал. 1, 
т. 7 и чл. 22, ал. 6 от Устройствения правилник на 
Агенцията за публичните предприятия и контрол, 
Решение № 1837 от 1.06.2022 г. на Агенцията за 
публичните предприятия и контрол (ДВ, бр. 45 
от 2022 г.) относно откриване на процедура за 
приватизация и протоколно решение № 7553 от 
29.08.2023 г. на изпълнителния съвет Агенцията 
за публичните предприятия и контрол реши: 
1. Продажбата на недвижим имот – частна 
държавна собственост с предоставени права 
за управление на областния управител на об-
ласт Пловдив, представляващ: УПИ III с площ 
1050 кв. м в кв. 8 по ПУП на с. Войнягово, община 
Карлово, област Пловдив, ведно с построените 
в него полумасивна двуетажна сграда – ветери-
нарна лечебница със застроена площ 68 кв. м, 
и полумасивна едноетажна сграда – склад със 
застроена площ 16 кв. м (наричан по-нататък 
„имота“), да се извърши чрез електронен търг на 
електронната платформа за продажба на имоти.
2. Търгът ще се проведе при следните условия:
2.1. начална тръжна цена – 41 000 лв. (без 
включен ДДС); 
2.2. стъпка на наддаване – 2000 лв. (без вклю-
чен ДДС);
2.3. депозитът за участие е парична внос-
ка – 7000 лв. (без включен ДДС) или равностой-
ността им в евро, която се превежда по банковата 
сметка на Агенцията за публичните предприятия 
и контрол в срока и съгласно изискванията на 
правилата за провеждане на електронния търг;
2.4. срокът на валидност на настоящата про-
цедура е един месец считано от датата на обна-
родването на решението в „Държавен вестник“ 
с възможност да бъде удължен с 20 работни дни 
в случаите и по реда на чл. 7, ал. 2 от Наредбата 
за електронната платформа;
2.5. срокът за регистрация за участие в елек-
тронния търг е 12 работни дни до 23,59 ч. считано 
от регистрацията за участие на първия кандидат;
2.6. търгът ще се проведе на 15-ия работен ден 
считано от регистрацията за участие на първия 
регистрирал се кандидат от 11 ч. българско време 
и е с продължителност 30 минути. 
3. Одобрява тръжната документация за про-
дажба на имота.
4. Режийните разноски за имота в размер 
две на сто върху цената, достигната на търга, се 
заплащат в съответствие с разпоредбата на чл. 8, 
ал. 10 от ЗПСК.
Изпълнителен директор: 
П. Александрова
6936